97/428/EY: Komission päätös, tehty 30 päivänä heinäkuuta 1996, Suomen tukiohjelman ja muiden siihen liittyvien toimenpiteiden hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan erityisesti 141 artiklan osalta (Ainoastaan suomen- ja ruotsinkieliset tekstit ovat todistusvoimaisia)



Virallinen lehti nro L 184 , 12/07/1997 s. 0050 - 0052



KOMISSION PÄÄTÖS, tehty 30 päivänä heinäkuuta 1996, Suomen tukiohjelman ja muiden siihen liittyvien toimenpiteiden hyväksymisestä Itävallan tasavallan, Suomen tasavallan ja Ruotsin kuningaskunnan liittymisehdoista tehdyn asiakirjan erityisesti 141 artiklan osalta (Ainoastaan suomen- ja ruotsinkieliset tekstit ovat todistusvoimaisia) (97/428/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 93 artiklan, ottaa huomioon Itävallan, Suomen ja Ruotsin liittymisasiakirjan ja erityisesti sen 141 artiklan, ottaa huomioon ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92 (1), sellaisena kuin se on viimeksi muutettuna asetuksella (EY) N:o 2772/95 (2), sekä katsoo, että Suomi on ilmoittanut 3 päivänä kesäkuuta 1996 komissiolle erityisesti liittymisasiakirjan 143 artiklan nojalla erityisesti 141 artiklan täytäntöönpanoa koskevan tukiohjelman, johon sisältyy muita siihen liittyviä toimenpiteitä; Suomi sitoutui 26 päivänä heinäkuuta 1996 päivätyllä kirjeellä varmistamaan, että nykyisessä ohjelmassa ennakoiduista 141 artiklan mukaisista sitoumuksista tehdään vähintään 70 prosenttia ennen vuoden 1999 loppua, tätä ilmoitusta muutettiin 18 päivänä heinäkuuta 1996 päivätyllä kirjeellä, enintään 100 000 ecun suuruinen monipuolistamistuki kolmen vuoden ajanjaksoksi tilalla suoritettavaa maatalouden ulkopuolista toimintaa (perustamissopimuksen liitteeseen II kuulumattomat tuotteet) varten on komission tiedonannon vähämerkityksestä tuesta (3) mukainen, luovuttaessa maataloustuotannosta tuki kertakorvauksena maatiloista, maanviljelysmaasta ja tuotanto-oikeuksista on perustamissopimuksen 92 artiklan mukainen, jos se edistää tietyn taloudellisen toiminnan tai talousalueen kehitystä eikä muuta kaupankäynnin edellytyksiä yhteisen edun kanssa ristiriitaisella tavalla, nuorille viljelijöille tarkoitettu perustamistuki, joka on enintään 35 prosenttia perustamiskustannuksista ja jota maksetaan 8 päivänä joulukuuta 1995 tehdyllä komission päätöksellä K(95) 2522 määrätyn tuen lisäksi, on perustamissopimuksen 92 artiklan mukainen, jos se edistää tietyn taloudellisen toiminnan tai talousalueen kehitystä eikä muuta kaupankäynnin edellytyksiä yhteisen edun kanssa ristiriitaisella tavalla, koulutuksen, selvityksen, teknisen avun palveluiden ja laadunvalvonnan laatujärjestelmien kehittämistuki, joka on enintään 100 prosenttia kustannuksista (enintään 70 prosenttia laadunvalvonnan osalta), on perustamissopimuksen 92 artiklan mukainen, jos se edistää tietyn taloudellisen toiminnan ja talousalueen kehitystä eikä muuta kaupankäynnin edellytyksiä yhteisen edun kanssa ristiriitaisella tavalla, 10 päivänä lokakuuta 1995 tehdyllä komission päätöksellä K(95) 2056 ja 5 päivänä helmikuuta 1996 tehdyllä komission päätöksellä K(95) 5 hyväksyttyjen tukien lisäksi maksettava käytettyjen maatalousmaiden tuki sekä tuki niille viljelijöille, jotka eivät osallistu näihin ohjelmiin, mutta noudattavat samoja sitoumuksia, ovat asetuksen (ETY) N:o 2078/92 tavoitteen, joka koskee toimenpiteiden luonnetta, ja komission valtion tukia koskevan politiikan mukaisia, jos liittymisestä aiheutuu vakavia vaikeuksia, jotka ovat yhä olemassa sen jälkeen, kun liittymisasiakirjan 138, 139, 140 ja 142 artiklan määräyksiä on sovellettu täysimittaisesti, liittymisasiakirjan 141 artikla antaa komissiolle mahdollisuuden antaa Suomelle luvan myöntää tuottajille kansallisia tukia, joiden tarkoituksena on helpottaa näiden täysimääräistä yhdentymistä yhteiseen maatalouspolitiikkaan, mainitut toimenpiteet ja 138, 139, 140 ja 142 artiklan mukaisesti jo hyväksytyt toimenpiteet ovat osoittautuneet riittämättömiksi vakavien vaikeuksien välttämiseksi, ilmastollisista olosuhteista sekä maatilojen pienestä koosta ja kiinteiden kustannusten korkeasta tasosta johtuen maataloustuotannon kannattavuus Etelä-Suomessa on hyvin heikko; tässä tilanteessa tuen aleneminen vähentäisi viljelijöiden tuloja huomattavasti ja vaarantaisi maataloustuotannon jatkumisen; sen vuoksi olisi rakenteen parantamiseksi myönnettävä tukia siten, että ne auttavat ylläpitämään ja parantamaan olemassa olevia tuotantotapoja, enintään 50 prosentin suuruinen investointituki alkutuotannon investointien kokonaiskustannuksista sianliha-, siipikarjanliha- ja muna-alalla ja 75 prosenttia muilla aloilla on 141 artiklan mukainen, jos tuki helpottaa vakavia vaikeuksia, jotka johtuvat Suomen liittymisestä, investointituet, joissa otetaan huomioon yksittäiset enimmäisrajoitukset, jotka vahvistetaan maatalouden rakenteiden tehokkuuden parantamisesta Suomessa asetuksen (ETY) N:o 2328/91 mukaisesti 19 päivänä huhtikuuta 1996 tehdyllä komission päätöksellä K(96) 733, ovat riittämättömät, ja Suomen olisi voitava poiketa neuvoston asetuksen (ETY) N:o 2328/91 (4), sellaisena kuin se on viimeksi muutettuna komission asetuksella (EY) N:o 2387/95 (5), 12 artiklan 2 kohdan mukaisista investointien kokonaismäärästä; nämä tuet eivät saa johtaa kokonaistuotannon kapasiteetin kasvuun; näille tuille voidaan antaa lupa 141 artiklan nojalla, enintään 25 000 Suomen markan suuruinen vuotuinen tulotuki tuen saajaa kohti viiden vuoden ajan tuotantosuuntaa muutettaessa on 141 artiklan mukainen, jos se helpottaa jäljellä olevia vakavia vaikeuksia, jotka johtuvat Suomen liittymisestä, ja 141 artiklan mukaisia toimenpiteitä sovelletaan 1 päivän tammikuuta 1997 ja 31 päivän joulukuuta 2001 välisen ajan; komission olisi kuitenkin tarkasteltava ennen 31 päivää joulukuuta 1999 tuloksia näistä toimenpiteistä, jotka koskevat vakavien vaikeuksien ratkaisemista ja suomalaisten viljelijöiden täysimääräistä yhdentymistä yhteiseen maatalouspolitiikkaan, ON TEHNYT TÄMÄN PÄÄTÖKSEN: 1 artikla Komissio antaa Suomelle luvan myöntää 1 päivän tammikuuta 1997 ja 31 päivän joulukuuta 2001 välisenä aikana: a) enintään 50 prosentin suuruista tukea investointien kokonaiskustannuksista sianliha-, siipikarjanliha- ja muna-alan sellaisille viljelijöille ja enintään 75 prosentin suuruista tukea muiden alojen sellaisille viljelijöille, joilla on alkutuotannon (maataloustuotanto tilalla sekä puutarhatuotanto) investointeja koskeva kehityssuunnitelma edellyttäen, että investoinnit eivät lisää alojen kokonaistuotannon kapasiteettia siitä, joka on olemassa tämän päätöksen tekopäivänä. Kuitenkin päätöksen K(96) 733 mukaisia yksilöllisiä enimmäisrajoja on noudatettava; b) enintään 25 000 Suomen markan suuruista vuotuista tulotukea viljelijöille tuen saajaa kohti korkeintaan viideksi vuodeksi tuotantosuuntaa muutettaessa. 2 artikla Suomi saa myöntää määrittelemättömänä aikana seuraavia perustamissopimuksen 92 artiklan mukaisia tukia: a) enintään 100 000 ecun suuruista tukea viljelijöille tuen saajaa kohti kolmeksi vuodeksi tilalla suoritettavasta maanviljelyksen ulkopuolisesta toiminnasta (perustamissopimuksen liitteeseen II kuulumattomat tuotteet) ja enintään 1 000 ecun suuruista koulutustukea, kuitenkin enintään 100 prosenttia kustannuksista; b) kertakorvauksen viljelijän lopullisesti luopuessa maataloustuotannosta myymällä maatilansa, maatalousmaansa ja maitokiintiönsä viimeksi mainitun ollessa sidoksissa maan myyntiin. Tuen määrä lasketaan seuraavien enimmäiskorvausten mukaisesti: - maitokiintiön myynti: 1 Suomen markkaa/litra - viljelysmaan myynti: 5 000 Suomen markkaa/ha - karjan myynti: 3 000 Suomen markkaa/eläinyksikkö; c) tukea edunsaajille toimenpiteisiin asetuksen (ETY) N:o 2328/91 mukaisesti perustamistukena nuorille viljelijöille päätöksellä K(95) 2522 hyväksytyn tuen lisäksi enintään 30 000 Suomen markkaa, mutta ei enempää kuin 35 prosenttia perustamiskustannuksista; d) tukea laatujärjestelmien kehittämiseksi: - 100 prosenttia kustannuksista koulutuksen ja teknisen avun palveluiden osalta, - 70 prosenttia kustannuksista laadunvalvonnan osalta; e) asetuksen (ETY) N:o 2078/92 mukaista tukea saaville päätöksen K(95) 2056 ja päätöksen K(96) 5 edellyttämän tuen lisäksi ja muille, näiden ohjelmien ulkopuolisille, mutta samoja sitoumuksia noudattaville viljelijöille tukea enintään seuraavasti: >TAULUKON PAIKKA> 3 artikla Komissio tarkastelee ennen 31 päivää joulukuuta 1999 Suomen sille ennen 1 päivää heinäkuuta 1999 toimittamien tietojen perusteella 1 artiklassa määrättyjen toimenpiteiden tuloksia ja päättää 141 artiklan mukaisesti niiden voimassaolon mahdollisesta jatkamisesta. 4 artikla Tämä päätös on osoitettu Suomen tasavallalle. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 215, 30.7.1992, s. 85 (2) EYVL N:o L 288, 1.12.1996, s. 35 (3) EYVL N:o C 68, 6.3.1996, s. 9 (4) EYVL N:o L 218, 6.8.1991, s. 1 (5) EYVL N:o L 244, 12.10.1995, s. 50